

**ประกาศเทศบาลตำบลคำป่าหลาย**

**เรื่อง มาตรการส่งเสริมความโปร่งใสในการจัดซื้อจัดจ้าง**

 **....................................................**

เพื่อให้การบริหารราชการของเทศบาลตำบลคำป่าหลายเป็นไปตามหลักธรรมาภิบาล มีความโปร่งใส ตรวจสอบได้ ตลอดจนสอดคล้องกับยุทธศาสตร์ชาติว่าด้วยการป้องกันและปราบปราม การทุจริตและนโยบายของรัฐบาล เทศบาลตำบลคำป่าหลาย จึงได้กำหนดมาตรการส่งเสริม ความโปร่งใสในการจัดซื้อจัดจ้าง ดังนี้

1. ให้เจ้าหน้าที่ของเทศบาลตำบลคำป่าหลายซึ่งปฏิบัติหน้าที่เกี่ยวกับการจัดซื้อจัดจ้าง ดำเนินการ

เผยแพร่การจัดซื้อจัดจ้างให้เป็นไปตามพระราชบัญญัติการจัดซื้อจัดจ้างและการบริหารพัสดุ ภาครัฐ พ. ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.256๐

๒. ให้เจ้าหน้าที่ของ เทศบาลตำบลคำป่าหลายซึ่งปฏิบัติหน้าที่เกี่ยวกับการจัดซื้อ จัดจ้างดำเนินการ

บันทึกรายละเอียด วิธีการ และขั้นตอนการจัดซื้อจัดจ้างและการบริหารพัสดุภาครัฐ ให้เป็นไปตามขั้นตอนของระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 โดยดำเนินการในระบบเครือข่ายสารสนเทศของกรมบัญชีกลางผ่านทางระบบจัดซื้อจัดจ้างภาครัฐ ด้วยอิเล็กทรอนิกส์ (Electronic Government Procurement e-GP) ตามวิธีการที่กรมบัญชีกลางกำหนด แต่ละขั้นตอน ดังนี้

๑) จัดทำแผนการจัดซื้อจัดจ้าง

๒) ทำรายงานขอซื้อหรือขอจ้าง

๓) ดำเนินการจัดหา

๔) ขออนุมัติสั่งซื้อหรือจ้าง

๕) การทำสัญญา

๖) การบริหารสัญญา

๗) การควบคุมและการจำหน่าย

3. ห้ามมิให้เจ้าหน้าที่ของ เทศบาลตำบลคำป่าหลายซึ่งปฏิบัติหน้าที่เกี่ยวกับ การจัดซื้อจัดจ้าง เข้าไป

มีส่วนได้ส่วนเสียผู้ยื่นข้อเสนอหรือคู่สัญญาของ เทศบาลตำบลคำป่าหลายและ ให้คณะกรรมการต่างๆ ที่ได้รับการเลือกตั้งให้มีหน้าที่รับผิดชอบเกี่ยวกับการจัดซื้อจัดจ้างจะต้องให้คำรับรองเป็น หนังสือว่าจะไม่เข้าไปมีส่วนได้ส่วนเสีย

กับผู้ยื่นข้อเสนอหรือคู่สัญญาของเทศบาลตำบลคำป่าหลาย

1. ห้ามมิให้เจ้าหน้าที่ของ เทศบาลตำบลคำป่าหลายซึ่งปฏิบัติหน้าที่เกี่ยวกับ การจัดซื้อจัดจ้าง ยอม

ให้ผู้อื่นอาศัยหน้าที่ของตนหาผลประโยชน์จากการจัดซื้อจัดจ้างกับเทศบาลตำบลคำป่าหลาย

2. ให้หัวหน้างาน กำกับ ดูแล การปฏิบัติหน้าที่ของเจ้าหน้าที่ผู้ใต้บังคับบัญชาซึ่งปฏิบัติ หน้าที่

เกี่ยวกับการจัดซื้อจัดจ้างให้เป็นไปด้วยความเรียบร้อยกรณีปล่อยปละละเลยให้ถือเป็นความผิดทางวินัย

จึงประกาศให้ทราบและถือปฏิบัติโดยทั่วกัน

ประกาศ ณ วันที่ 10 เดือน พฤษภาคม พ.ศ. 2564

 (นายธีระพล พันธุพาน)

 นายกเทศมนตรีตำบลคำป่าหลาย